《周梅墟墓》
清代·诸锦

白苎村中处士庐，梅花绕屋最扶疏。襄阳耆旧曾偕隐，元晏先生但贮书。

早韭晚菘谁料理，悲风宿草动欷歔。鹿门题跋华亭赞，画像惟留孙雪居。

作者简介：（1686—1769）清浙江秀水人，字襄七，号草庐。雍正二年进士。乾隆初举鸿博，授编修，累迁左赞善。治经长于笺疏考證。工诗。有《毛诗说》、《补飨礼》、《夏小正诂》、《绛跗阁诗》等。